Nik Omar Nik Abdul Aziz

Ustaz Nik Omar bin Nik Abdul Aziz merupakan seorang ilmuwan dan ahli politik Malaysia kelahiran Kelantan. Beliau merupakan anak kepada bekas Menteri Besar Kelantan yang juga bekas Mursyidul Am Parti Islam Se-Malaysia (PAS), Tuan Guru Tan Sri Haji Nik Abdul Aziz bin Nik Mat. Beliau merupakan bekas Yang di-Pertua Yayasan Dakwah Islamiah Malaysia ke-13

Keluarga 
Beliau merupakan anak kedua dari 10 orang adik-beradik. Ibunya bernama Datin Tuan Sabariah Tuan Ishak. Selain mempunyai seorang kakak, Nik Aini, beliau juga mempunyai adik bernama Nik Adli, Nik Mohamad Abduh, Nik Abdul Rahim, Nik Adilah, Nik Mohamad Asri, Nik Amani, Nik Amalina dan Nik Asma' Salsabila. Beliau mempunyai pertalian sepupu dengan beberapa pemimpin PAS iaitu Dato' Tuan Ibrahim Tuan Man, Dr Nik Muhammad Zawawi Salleh dan Ustaz Ahmad Dusuki Abdul Rani.

Politik
Nik Omar Nik Abdul Aziz mengikuti jejak langkah ayahnya dalam bidang politik. Beliau pada asalnya menyertai Parti Islam Se-Malaysia (PAS) namun beliau menukar parti politik apabila ayahnya meninggal kerana kecewa dengan Presiden PAS, Abdul Hadi Awang yang ingin bekerjasama dengan United Malays National Organisation (UMNO) seolah-olah mensia-siakan usaha ayahnya selama ini. Nik Omar dipelawa oleh Parti Amanah Negara (Amanah) untuk bertanding dalam Pilihan raya negeri Kelantan 2018 dan beliau akhirnya bersetuju dan meninggal parti PAS secara rasmi. Beliau mewakili Pakatan Harapan yang menggunakan lambang PKR bertanding di Dewan Undangan Negeri (DUN) Chempaka namun tewas ditangan Ahmad Fathan Mahmood yang mewakili PAS.

Keputusan pilihan raya

Rujukan

Pautan luar
 Nik Omar Nik Abdul Aziz di Facebook
 Nik Omar Nik Abdul Aziz di Twitter

Orang hidup
Muslim Malaysia
Anggota Parti Amanah Negara
Anak ahli politik Malaysia
Bekas anggota Parti Islam Se-Malaysia
Keluarga Nik Abdul Aziz Nik Mat
Adik-beradik ahli politik Malaysia
Ahli politik Malaysia berketurunan Melayu